“ધર્મ એટલે કર્તવ્ય”, આટલી ટૂંકી વાત ગાંઠે બાંધીએ તો પણ બેડો પાર! દરેક માણસ માટે વ્યવહારુ ધર્મનું સ્વરૂપ જુદું જુદું હોઇ શકે. યુદ્ધના મેદાનમાં લડતા સેનાની એકબીજાનો જીવ લેતાં અચકાશે નહીં પણ રેડ ક્રોસનો સ્વયંસેવક ઘવાયેલા સૈનિકની જાતિ કે રાષ્ટ્રીયતાના ભેદ વગર સારવાર કરશે. જો સૈનિકનો ધર્મ પોતાના સમાજની રક્ષા માટે લડવાનો છે તો તબીબનો ધર્મ જીવ બચાવવાનો છે. આમ બે જુદી જુદી વ્યક્તિ માટે કર્તવ્ય ધર્મ અલગ અલગ છે.